india enters champions trophy semis
సఫారీలను పడగొట్టి.. సగర్వంగా సెమీస్‌కి భారత్
ఛాంపియన్స్ ట్రోఫీలో డిఫెండింగ్ ఛాంపియన్‌గా బరిలోకి దిగిన భారత్ టైటిల్‌ రేసులో మళ్లీ జోరందుకుంది
TNN | Updated:
Jun 11, 2017, 09:21PM IST
ఛాంపియన్స్ ట్రోఫీలో డిఫెండింగ్ ఛాంపియన్&zwnj;గా బరిలోకి దిగిన భారత్ టైటిల్&zwnj; రేసులో మళ్లీ జోరందుకుంది. కెన్నింగ్టన్ ఓవల్ వేదికగా ఆదివారం జరిగిన మ్యాచ్&zwnj;లో భారత్ 8 వికెట్ల తేడాతో దక్షిణాఫ్రికాని చిత్తుగా ఓడించి సెమీస్ చేరింది. తొలుత భువనేశ్వర్ కుమార్ (2/23), జస్&zwnj;ప్రీత్ బుమ్రా (2/28) ధాటికి దక్షిణాఫ్రికా 44.3 ఓవర్లలో 191 పరుగులకు ఆలౌటవగా.. ఛేదనలో ఓపెనర్ శిఖర్ ధావన్ (78: 83 బంతుల్లో 12x4, 1x6), కెప్టెన్ విరాట్ కోహ్లి (76 నాటౌట్: 101 బంతుల్లో 7x4, 1x6) అర్ధ శతకాలు బాదడంతో టీమిండియా అలవోకగా 38 ఓవర్లలోనే 193/2తో విజయాన్ని అందుకుంది.
టోర్నీలో భాగంగా బంగ్లాదేశ్&zwnj;తో గురువారం భారత్ రెండో సెమీ ఫైనల్ మ్యాచ్ ఆడే అవకాశం ఉంది. గ్రూప్-బిలోనే ఉన్న శ్రీలంక, పాకిస్థాన్ మధ్య సోమవారం జరగనున్న మ్యాచ్&zwnj;లో గెలిచిన జట్టు తొలి సెమీఫైనల్ ఇంగ్లాండ్&zwnj;తో ఆడుతుంది. రేపు మ్యాచ్&zwnj;లో అద్భుతం జరిగితే తప్ప.. షెడ్యూల్&zwnj;లో మార్పు ఉండకపోవచ్చు. బంగ్లాదేశ్&zwnj;పై మెరుగైన గెలుపు రికార్డు ఉన్న భారత్.. సెమీస్&zwnj;లో ఆ జట్టును మరోసారి పడగొడితే ఇక డైరెక్ట్ ఫైనలే..!